CELEX: 62017TN0167
Language: el
Date: 2017-03-16 00:00:00
Title: Υπόθεση T-167/17: Προσφυγή της 16ης Μαρτίου 2017 — RV κατά Επιτροπής

8.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 144/56
            
         Προσφυγή της 16ης Μαρτίου 2017 — RV κατά Επιτροπής
   (Υπόθεση T-167/17)
   (2017/C 144/76)
   Γλώσσα διαδικασίας: η γαλλική
   
      Διάδικοι
   
   
      Προσφεύγων: RV (εκπρόσωποι: J.-N. Louis και N. De Montigny, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση της 21ης Δεκεμβρίου 2016 του Γενικού Διευθυντή της ΓΔ HR (Γενικής Διεύθυνσης Ανθρωπίνων Πόρων) περί αυτεπάγγελτης απομακρύνσεως του προσφεύγοντος από τη θέση του προς το συμφέρον της υπηρεσίας, κατ’ εφαρμογήν του άρθρου 42γ, παράγραφος 5,του Κανονισμού Υπηρεσιακής Κατάστασης, και περί αυτεπάγγελτης συνταξιοδοτήσεώς του με ισχύ από 1ης Απριλίου 2017·
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής του, ο προσφεύγων προβάλλει τρεις λόγους.
   
               1.
            
            
               Ο πρώτος λόγος στηρίζεται σε παράβαση ουσιώδους τύπου και στον παράνομο χαρακτήρα της μη οριοθετημένης μεταβιβάσεως των αρμοδιοτήτων της ΑΔΑ για την εφαρμογή του άρθρου 4γ του ΚΥΚ. Στηρίζεται, επίσης, σε παραβίαση της αρχής της ίσης μεταχειρίσεως και της απαγορεύσεως των διακρίσεων.
            
         
               2.
            
            
               Ο δεύτερος λόγος στηρίζεται σε έλλειψη νομιμότητας του άρθρου 42γ του ΚΥΚ, στο μέτρο που δεν λαμβάνει υπόψη τις αιτιολογικές σκέψεις του κανονισμού (ΕΕ, Ευρατόμ) 1023/2013 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013, για την τροποποίηση του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, καθώς και του καθεστώτος που εφαρμόζεται στο λοιπό προσωπικό της Ευρωπαϊκής Ένωσης (ΕΕ 2013 L 287, σ. 15) και, ιδίως, τη διευκόλυνση της δυνατότητας των υπαλλήλων να συνεχίζουν να εργάζονται μέχρι την ηλικία των 67 ετών και, όλως εξαιρετικώς, μέχρι την ηλικία των 70 ετών.
            
         
               3.
            
            
               Ο τρίτος λόγος στηρίζεται σε παραβίαση της αρχής της αναλογικότητας, της αρχής της δικαιολογημένης εμπιστοσύνης και του καθήκοντος μέριμνας. Στηρίζεται, επίσης, στην ύπαρξη, εν προκειμένω, πρόδηλης πλάνης εκτιμήσεως.